ອະດີດນາຍົກໄທ ຖືກຟ້ອງ ກ່ຽວກັບ ໂຄງການຈຳນຳເຂົ້າ ທີ່ລົ້ມແຫຼວ
ສານ​ສູງ​ສຸດ ​ຕ້ອງ​ໄດ້​ຕັດສິນ ​ພາຍ​ໃນວັນ​ທີ 19 ມີນານີ້ ວ່າ​ຈະ​ຮັບ​ເອົາຄະດີຫຼືບໍ່ ແລະຖ້າຫາກ​ພົບ​ເຫັນ​ວ່າ ​ມີ​ຄວາມ​ຜິດ ທ່ານ​ນາງ​ຍິ່ງ​ລັກ ອາດ​ຖືກ​ຈຳ​ຄຸກ ດົນ​ເຖິງ 10 ​ປີ.
ອະທິໄອຍະການຂອງໄທ ໄດ້ຍື່ນຟ້ອງທາງອາຍາຕໍ່ອະດີດນາຍົກ ລັດຖະມົນຕີ ທ່ານນາງຍິ່ງລັກ ຊີນນະວັດ ກ່ຽວກັບການພົວພັນນຳ ໂຄງການຈຳນຳເຂົ້າທີ່ຜິດພາດ ຊຶ່ງໄດ້ສ້າງຄວາມເສຍຫາຍໃຫ້ແກ່ ປະເທດຊາດຫຼາຍຕື້ດອນລາ ອະທິໄອຍະການ ໄດ້ຟ້ອງ ທ່ານນາງຍິ່ງລັກ ໃນວັນພະຫັດມື້ນີ້ ໃນຂໍ້ຫາປ່ອຍປະລະເລີຍຕໍ່ໜ້າທີ່ ກ່ຽວກັບການເບິ່ງແຍງໂຄງ ການດັ່ງກ່າວ ທີ່ໄດ້ຊື້ເຂົ້າຈາກບັນດາກະເສດຕະກອນ ໃນລາ ຄາທີ່ສູງກວ່າທ້ອງຕະຫຼາດ ບັນດາຝ່າຍຄ້ານ ຂອງທ່ານນາງ ກ່າວວ່າ ໂຄງການດັ່ງກ່າວນີ້ ແມ່ນເປັນວິທີການເອົາໃຈ ພວກ ກະເສດຕະກອນ ເພື່ອໃຫ້ໄດ້ຮັບການສະໜັບສະໜຸນທາງການ ເມືອງ ສານສູງສຸດ ຕ້ອງໄດ້ຕັດສິນ ພາຍໃນວັນທີ 19 ມີນາ ວ່າຈະຮັບເອົາ ຄະດີດັ່ງກ່າວຫຼືບໍ່ ຖ້າຫາກພົບເຫັນວ່າມີຄວາມຜິດ ທ່ານນາງຍິ່ງລັກ ອາດຖືກຈຳຄຸກດົນເຖິງ 10 ປີ ທ່ານນາງຍິ່ງລັກ ໄດ້ຖືກຂັບໄລ່ອອກຈາກຕຳແໜ່ງໂດຍຄຳສັ່ງຂອງສານ ໃນເດືອນ ພຶດສະພາ ປີ 2014 ບໍ່ເທົ່າໃດມື້ກ່ອນທີີ່ພວກທະຫານໄດ້ຢຶດເອົາອຳນາດ ເມື່ອເດືອນ ແລ້ວນີ້ ສະພານິຕິບັນຍັດໄທທີ່ຖືກແຕ່ງ ຕັ້ງໂດຍທະຫານ ກໍໄດ້ທຳການຟ້ອງຮ້ອງທ່ານນາງ ກ່ຽວກັບການກະທຳ ຢ້ອນຫຼັງ ແລະ ໄດ້ຫ້າມທ່ານນາງບໍ່ໃຫ້ຫຼິ້ນການເມືອງເປັນເວລາ 5 ປີ ນອກນັ້ນລັດຖະບານທະຫານໄທ ແມ່ນຍັງພິຈາລະນາ ຈະຟ້ອງຮ້ອງ ໃນທາງແພ່ງຕໍ່ທ່ານນາງ ຍິ່ງລັກອີກດ້ວຍ ຄະນະກຳມາທິການຕ້ານການສໍ້ລາດບັງຫຼວງຂອງໄທ ໃນວັນພຸດວານນີ້ ໄດ້ແນະນຳໃຫ້ລັດຖະບານ ຮຽກຮ້ອງເອົາຄ່າເສຍຫາຍ ກ່ຽວກັບໂຄງການຈຳນຳເຂົ້າຈາກທ່ານ ນາງຍິ່ງລັກ ໃນມູນຄ່າ 18 ຕື້ດອນລາ ອະດີດນາຍົກລັດຖະມົນຍິ່ງລັກ ກ່າວອ້າງວ່າ ການດຳເນີນຄະດີຕໍ່ທ່ານນາງ ແມ່ນມີ ຈຸດປະສົງທາງການເມືອງ ແລະ ຢືນຢັດວ່າ ໂຄງການຈຳນຳເຂົ້ານັ້ນ ໄດ້ເກີດຜົນດີ ຕໍ່ ກະເສດຕະກອນໄທ